Pharrell Williams - Happy
VOA ຈະຄ່ອຍໆອອກເພງສາກົນເພື່ອມາຝາກທ່ານຜູ້ຟັງແລະອີກຢ່າງມັນກໍຈະຊ່ອຍໃຫ້ທ່ານຜູ້ຟັງໄດ້ຫັດປາກເວົ້າ ແລະຟັງສຳນຽງພາສາອັງກິດໃຫ້ດີຂຶ້ນ ແຕ່ຖ້າຢາກຢັງເພງລາວ ກໍຢ່າລືມຂຽນເຂົ້າມາຫາທາງເຮົາດ້ວຍ.
ສະບາຍດີແລະຂໍຕ້ອນຮັບທ່ານຜູ້ຟັງເຂົ້າສູ່ລາຍການສຽງເພງຈາກແດນໄກຂອງ VOA ໃນວັນອາທິດທ້າຍເດືອນສິງຫານີ້ ຫວັງວ່າທ່ານຜູ້ຟັງຄົງຈະມ່ວນຊື່ນກັບເພງທີ່ທາງເຮົາ ຈັດໃຫ້ ແລະສັບປະດານີ້ ກໍເຊັ່ນກັນ ວັນນະສອນ ຈະມາຈັດເພງສາກົນທີ່ກຳລັງເປັນທີ່ ນິຍົມ ຢູ່ໃນຂະນະນີ້ ໃຫ້ໄດ້ຮັບຟັງກັນ ເພງທຳອິດນີ້ ຈະແມ່ນເພງ  ທີ່ຂັບຮ້ອງ ໂດຍ  ຊຶ່ງ music video ເພງນີ້ ໄດ້ເຂົ້າຮອບຊີງລາງວັນ ສຳຫຼັບ MTV Video Music Awards ປີ 2014 ໃນຖານະ Best Male Video ແລະ Video of the Year ທີ່ໝາຍຄວາມວ່າ ລາງວັນດີເດັ່ນສຳຫຼັບວີດີໂອຊາຍ ແລະວີດີໂອປະຈຳປີ ແລະໃນທີ່ສຸດ ກໍໄດ້ຮັບລາງວັນ Grammy Award ສຳຫຼັບ Best Music Video ຄັ້ງທີ 57th ຫຼັງຈາກນັ້ນມາ ເພງນີ້ ກໍໄດ້ເປັນທີ 1 ໃນ Billboard's single ປີ 2014 ແລະໂດ່ງດັງແລະນິຍົມ ມາຮອດປະຈຸບັນນີ້ ຟັງເພງມ່ວນໆ ສະບາຍໆ ມີຄວາມສຸກ happy happy ໄປແລ້ວ ບັດນີ້ ວັນນະສອນ ຈະຂໍຈັດເພງມ່ວນໆ ຕື່ມອີກເພງນຶ່ງມາຝາກທ່ານ ມັກເພງສາກົນແນວໃດ ກໍຂໍໃຫ້ຂຽນ ເຂົ້າມາ…ຂໍເຊີນໄປຟັງເພງ  ທີ່ມີຄວາມໝາຍວ່າ ໃນອ້ອມກອດເຈົ້າ ຂອງ ເພງນີ້ ຂໍຈັດໃຫ້ເປັນການເອົາໃຈຄົນໄວນຸ່ມ ໄວສາວ ກໍແລ້ວກັນ ຂໍຂອບໃຈທຸກໆທ່ານ ທີ່ຄອຍເປັນກຳລັງໃຈ ແລະຕິດຕາມຮັບຟັງວິທະຍຸ ກະຈາຍສຽງ VOA ຂອງພວກເຮົາສະເໝີມາ ແລະຂໍຂອບໃຈເປັນພິເສດແດ່ທ່ານຜູ້ຟັງທີ່ຕິດຕາມຮັບ ຟັງ ລາຍການຂອງພວກເຮົາທີ່ອອກອາກາດສົດ ຜ່ານທາງ Facebook-Live ໃນທຸກໆ ຄ່ຳຄືນວັນອັງຄານແລະວັນພຸດ ທີ່ຂຽນບອກມາຕ່າງໆນາໆ ວ່າ ພາບແລະສຽງແຈ້ງ ຊັດເຈນດີ ຈຶ່ງຂໍຈັດເພງ  ທີ່ຂັບຮ້ອງໂດຍ  ມາມອບໃຫ້ແທນຄຳຂອບໃຈ ຈາກໃຈຈິງຂອງທີມງານເຮົາໝົດທຸກ ຄົນເລີຍ ຂໍໃຫ້ທ່ານມີຄວາມສຸກແລະມ່ວນຊື່ນກັບເພງສາກົນພວກນີ້ ທີ່ວັນນະສອນ ຈັດໃຫ້ ແລະກໍຢ່າລືມກັບມາພົບກັບສຽງເພງມ່ວນໆໃນລາຍການສຽງເພງຈາກແດນໄກ ຂອງເຮົາ ໄດ້ອີກໃໝ່ໃນທຸກໆຄໍ່າຄືນຂອງວັນອາທິດ ຂໍໃຫ້ທຸກໆທ່ານນອນຫຼັບຝັນດີ